জোকা ইএসআই হাসপাতাল চত্বরে মাংসপিণ্ড ভর্তি ব্যাগ উদ্ধার

কলকাতা: শহরে চাঞ্চল্যকর ঘটনা। শুক্রবার জোকা ইএসআই হাসপাতাল (Joka ESI Hospital) এলাকায় বস্তা ভর্তি মাংসপিণ্ড উদ্ধার। ঘটনায় তীব্র চাঞ্চল্য ছড়িয়েছে। ইতিমধ্যেই পুলিশ ওই মাংসপিণ্ড উদ্ধার করে পাঠিয়েছে ময়নাতদন্তের জন্য। মানব দেহাংশ নাকি অন্য কিছু? তা নিয়ে রহস্য ঘনীভূত হচ্ছে। প্রাথমিক ভাবে পুলিশের অনুমান, ওই মাংসপিণ্ড কোনও পশুর দেহের অংশ। তবে তা বস্তাবন্দি করে কেন ফেলা হয়েছে, তা জানতে তদন্তে নেমেছে ঠাকুরপুকুর থানার পুলিশ।

আরও পড়ুন: ভ্যালেন্টাইনস ডে নিয়ে ভুয়ো বিজ্ঞপ্তি আলিয়া বিশ্ববিদ্যালয়ে

জানা গিয়েছে, সাতসকালে জোকা ইএসআই হাসপাতাল চত্বরে ব্যাগের ভিতর মিলল মাংসপিণ্ড। সকালবেলা ক্যান্টিন কর্মীরা এসে পড়ে থাকা ব্যাগে মাংসপিণ্ড দেখেন। ঘটনাকে কেন্দ্র করে চাঞ্চল্য ছড়িয়েছে এলাকায়। মাংসপিণ্ড উদ্ধার হওয়ার পরই পুলিশকে খবর দেয় হাপাতাল কর্মীরা। পুলিশ এসে মাংসপিণ্ড বাজেয়াপ্ত করে নিয়ে গিয়েছে। ইতিমধ্যেই পুলিশ ওই মাংসপিণ্ড উদ্ধার করে পাঠিয়েছে ময়নাতদন্তের জন্য।
উদ্ধার হওয়া মাংসপিণ্ড মানুষের নাকি কোনও পশুর? তা নিয়ে তৈরি হয়েছে ধোঁয়াশা।
তা জানতে ফরেন্সিক পরীক্ষা করা হবে। রিপোর্ট না আসা পর্যন্ত ধোঁয়াশা থেকে যাচ্ছে।

অন্য খবর দেখুন